ประกิต ดีพร้อม

ประกิต ดีพร้อม เป็นนักฟุตบอลไทยอาชีพ เล่นในตำแหน่งกองกลางให้กับนครศรีฯ ยูไนเต็ด ในไทยลีก 2

ประวัติ 

ประกิต ดีพร้อม ชื่อเล่น "กิต" เกิดวันที่ 7 มกราคม พ.ศ. 2531 ที่จังหวัดสระบุรี สร้างชื่อเสียงกับการเล่นฟุตบอลให้กับสโมสรฟุตบอลทีโอที โดยในฤดูกาล 2557 ทำผลงานได้ยอดเยี่ยม ทำได้ 5 ประตูและ 5 แอสซิสต์ จากการลงสนาม 36 นัด ทำให้ เกียรติศักดิ์ เสนาเมือง หัวหน้าผู้ฝึกสอนทีมชาติไทยเรียกตัวติดทีมชาติไทย เพื่อแข่งขันในรายการเอเอฟเอฟ ซูซูกิ คัพ 2014 และทำผลงานได้อย่างยอดเยี่ยม จนทีมชาติไทยคว้าแชมป์ในรายการนี้ไปครอง

ในฤดูกาล 2558 ประกิตย้ายไปเล่นให้กับบุรีรัมย์ ยูไนเต็ดด้วยค่าตัว 10 ล้านบาท

ในฤดูกาล 2558-2559 (วันที่ 4 มกราคม 2559) ประกิต ย้ายไปเล่นให้กับชลบุรี เอฟซี ด้วยสัญญายืมตัว 1 ฤดูกาล โดยสวมเสื้อหมายเลข 21 ซึ่งเป็นหมายเลขเดิมสมัยที่เล่นให้กับบุรีรัมย์ ยูไนเต็ด และย้ายร่วมทีม ชลบุรี เอฟซี ถาวรเมื่อวันที่ 1 กรกฎาคม 2559 

ในวันที่ 6 มิถุนายน 2560 ประกิต ย้ายไปร่วมทีม เอสซีจี เมืองทอง ยูไนเต็ด

ในวันที่ 29 มิถุนายน 2561 ประกิต ย้ายไปร่วมทีม อุดรธานี เอฟซี ด้วยสัญญายืมตัว

ในวันที่ 4 มกราคม 2562 ประกิต ย้ายไปร่วมทีม อุดรธานี เอฟซี ถาวร 

ตลอดการเล่นอาชีพ ประกิตใส่เสื้อเบอร์ 21

ทีมชาติ 

ในวันที่ 9 พฤศจิกายน 22557 ประกิตยิงประตูได้ในการแข่งขันกระชับมิตรกับทีมชาติฟิลิปปินส์ และประกิตก็เป็นส่วนหนึ่งของทีมชาติไทยที่คว้าแชมป์เอเอฟเอฟ ซูซูกิ คัพ 2014 ด้วย ในเกมรอบแบ่งกลุ่มกับเมียนมาร์ ประกิตทำประตูที่สองของชัยชนะ 2-0 ด้วยการเตะฟรีคิก เขายังจ่ายให้เกริกฤทธิ์ ทวีกาล ในชัยชนะ 3-0 กับฟิลิปปินส์ในรอบรองชนะเลิศ

ระหว่างประเทศ 

 ณ วันที่ 17 ธันวาคม 2559

เกียรติประวัติ

บุรีรัมย์ ยูไนเต็ด 
 ไทยลีก 1 (1): 2015
 ไทยเอฟเอคัพ (1): 2015
 ไทยลีกคัพ (1): 2015
 ก. ถ้วยพระราชทาน (1): 2015
 แม่โขง คลับ แชมเปี้ยนชิพ (1): 2015

เมืองทอง ยูไนเต็ด 

 ไทยลีกคัพ (1): 2017
 แม่โขง คลับ แชมเปี้ยนชิพ (1): 2017

ทีมชาติไทย 

 ฟุตบอลชิงแชมป์แห่งชาติอาเซียน (2): 2014 , 2016
 คิงส์คัพ (1): 2016

อ้างอิง 

นักฟุตบอลชาวไทย
นักฟุตบอลทีมชาติไทย
บุคคลที่ยังมีชีวิตอยู่
กองกลางฟุตบอล
ผู้เล่นในไทยลีก
ผู้เล่นในไทยลีก 2
ผู้เล่นสโมสรฟุตบอลบุรีรัมย์ ยูไนเต็ด
ผู้เล่นสโมสรฟุตบอลชลบุรี
ผู้เล่นสโมสรฟุตบอลเมืองทอง ยูไนเต็ด
บุคคลจากโรงเรียนอัสสัมชัญธนบุรี
ผู้เล่นสโมสรฟุตบอลอัสสัมชัญ ยูไนเต็ด
ผู้เล่นสโมสรฟุตบอลนครศรีฯ ยูไนเต็ด